AC Oplader Voor iPhone 3G/3GS/4 Wit voor Thuislader
Home / Telefonie en PDA/Telefoon opladers/Thuislader/AC Oplader Voor iPhone 3G/3GS/4 Wit
AC Oplader Voor iPhone 3G/3GS/4 Wit - NedRo	- Label : New - Category : Thuislader - Price : €4.12 - Stock : In Stock GEMS besluit staatsmedies vir julle, maar nie vir ons - Solidariteit WêreldSolidariteit Wêreld
Tuis › Mediaverklarings › GEMS besluit staatsmedies vir julle, maar nie vir ons
GEMS besluit staatsmedies vir julle, maar nie vir ons
Vrydag | 08 November | 2019
Solidariteit het vandag die skynheiligheid van die besluit van GEMS, die mediese fonds vir staatsamptenare, om toegang tot privaat hospitale vir lede op hulle goedkoopste opsie te bied, veroordeel.
Terwyl Solidariteit die besluit opsigself verwelkom en glo dat alle Suid-Afrikaners toegang tot privaat mediese dienste behoort te hê, werp hulle die lig op die staat se onsamehangende gedrag wat aan die een kant die Nasionale Gesondheidsversekering (NGV) as ʼn hoogs noodsaaklike ingryp bestempel, en dan tog vir hulle eie amptenare toegang tot privaat dienste beding.
Morné Malan, senior navorser verbonde aan die Solidariteit Navorsingsinstituut (SNI) voer aan: “Dit is absurd dat die privaat sektor wie se naam alreeds so beswadder is deur die staat, tog nou as ʼn redder gesien word omdat staatshospitale bloot net nie die mas kan opkom nie. Dit is ʼn toegewing van die staat se kant dat alle kritiek jeens die toestand van staatsgesondheidsorg eintlik geldig is.”
Solidariteit doen verder ʼn beroep op die regering om konsekwent op te tree en te erken dat hul eenvoudig nie oor die bevoegdheid beskik om gesondheidsorg binne Suid-Afrika te bestuur nie.
“Die mislukking wat hul wanbestuur in staatshospitale tot gevolg het is alomteenwoordig. Hierdie is ʼn erkenning dat hulle dit self ook waarneem. Dit sal egter nie deug dat die staat sy eie amptenare probeer verskans teen hul swak prestasie terwyl hul die res van die land daaraan wil onderwerp nie,” het Malan gesê.
Solidariteit bevestig voorts hul volgehoue verset teen die nasionalisering van gesondheidsorg deur middel van die NGV, wat alle dienste in die hande van die staat – wie se eie amptenare nie eens van staatsdienste gebruik wil maak nie – sal plaas.
“Dit is belaglik dat die staat die lewens en gesondheid van alle Suid-Afrikaanse burgers wil onderwerp aan ʼn stelsel wat hulle nie met hul eie gesondheid vertrou nie. Die boodskap is duidelik: Dit sal staatsmedies vir julle wees, maar privaat medies vir diegene in die staat,” stel Malan.
“Die staat kan nie gesondheidsorg dryf nie. Dit is tyd dat hulle ophou poog om dit te doen. Om die staat se betrokkenheid te verbreed tot ʼn punt dat hulle alles bestuur sal net van alles ʼn mislukking maak en geweldige rampspoedige gevolge teweegbring,” het Malan afgesluit.